Rona Nishliu regjistron këngën "Suus" në Hollivud
Ajo do të përfaqësojë Shqipërinë në Festivalin e Këngës në Eurovizion që do të mbahet në muajin maj në Baku
Në bulevardin Sunset të Hollivudit, janë disa nga studiot më të njohura të regjistrimit që ka bota. Rona Nishliu erdhi në njërën nga më të mirat e tyre, të quajtur Ocean Way. Kënga e Ronës me titullin pak të çuditshëm “Suus”, u regjistrua nën drejtimin e një ekipi muzikantësh dhe teknikësh. Rona ka një vokal të pazakontë, që bën përshtypje. Organizatori i gjithë regjistrimit është Aldo Shllaku, kompozitor filmi në Hollivud. Aldo është ai që bën të mundur realizimin e kësaj ëndrre. Në muret e korridorit, qëndrojnë varur disa nga prodhimet më të mira të kësaj studioje. Frank Sinatra, Whitney Houston, Bon Jovi, Nat King Cole, Joe Cocker, Dean Martin. Inxhinieri i regjistrimit, Michael Frandelli, i cili ka punuar me këngëtarë të mëdhenj si Keith Richards i Rolling Stones, është mjaft i ndjeshëm ndaj zërave dhe ka përshtypjen më të mirë për interpretimin e Ronës. thotë Frandelli. Megjithëse Rona do të këndojë live në Eurosong, muzika që do të shoqërojë këngën do të jepet e regjistruar dhe ka rëndësi që regjistrimi të jetë sa më profesional. Kompozitori i këngës “Suus”, Florent Boshnjaku, është ai që thotë fjalën e fundit. Për t’i shtuar këngës vlerë, zoti Shllaku ka thirrur basistin e njohur Reggie Hamilton, i cili sapo është kthyer nga turi botëror me Eros Ramazzotin. Një orkestër harqesh prej 24 vetësh, ka ardhur në studio për të marrë pjesë në incizim. Harqet i japin thellësi këngës dhe kjo ndihet menjëherë. Kënga Suus bën përshtypje për refrenin e saj me nota të larta që interpretohen plot dashuri dhe profesionalizëm nga Rona. Nga Shqipëria ka ardhur kompozitori dhe instrumentisti i njohur Shpëtim Saraçi. thotë zoti Saraçi. Zoti Saraçi vjen këtu si përfaqësues i Radiotelevizionit Shqiptar dhe drejtor i këtij produksioni. ” thotë zoti Boshnjaku. Rona thotë se është shumë e lumtur që ka fatin të jetë në këtë studio.